फिल्मी स्टाइल में आया चोर, टीचर्स के पांव छूने के बहाने ले उड़ा दो पर्स
सरकारीएलिमेंटरी स्कूल सरली खुर्द के बरामदे में बैठी महिला टीचरों का चोर फिल्मी स्टाइल में पर्स छीनकर फरार हो गया। जब तक टीचर्स शोर मचाते लुटेरा स्कूल की दीवार फांद कर पहले से ही बाइक पर खड़े साथी के पीछे बैठ कर रफूचक्कर हो गया। इस संबंधी थाना वैरोवाल पुलिस ने अज्ञात लुटेरों के खिलाफ केस दर्ज कर कार्रवाई शुरु कर दी है।
लखबीर कौर निवासी जहांगीर ने बताया कि वह और उसके स्कूल की टीचर संदीप कौर निवासी तिमोवाल, कुलविंदर कौर निवासी जंडियाला गुरु सरकारी एलिमेंटरी स्कूल सरली खुर्द में बतौर टीचर होने से दोपहर 1.30 बजे के करीब स्कूल के बरामदे में बैठे हुईं थीं। इसी दौरान एक युवक उनके पास आया और माथा टेकते हुए पास पड़े उसका टीचर संदीप कौर का पर्स छीन लिया। जैसे ही उसने तीसरे पर्स को हाथ डालने की कोशिश की तो उन्होंने शोर मचा दिया। इसी दौरान आरोपी स्कूल की दीवार फांद कर पहले से ही मोटरसाइकिल स्टार्ट कर खड़े अपने साथी के पीछे बैठ कर फरार हो गया।
पर्स में उनके पैन कार्ड, आई कार्ड, तीन एटीएम, एक सोने की अंगूठी, मोबाइल, 4200 रुपए की नकदी, संदीप कौर के पर्स में 11 हजार, जरूरी कागजात आदि थे। मामले की जांच कर रहे एएसआई कुलविंदर सिंह ने बताया कि पुलिस आरोपियों की तलाश में लगी हुई है। जल्द ही उनकी पहचान कर उन्हें गिरफ्तार कर लिया जाएगा।
hin_Deva hin_Deva hin_Deva hin_Deva